公冶长第五

《论语》 · 孔子弟子及再传弟子

子曰：朽木不可雕也，粪土之墙不可杇也。

子曰：始吾于人也，听其言而信其行；今吾于人也，听其言而观其行。

子曰：敏而好学，不耻下问，是以谓之文也。

子谓子产：有君子之道四焉：其行己也恭，其事上也敬，其养民也惠，其使民也义。

子曰：宁武子，邦有道则知，邦无道则愚。其知可及也，其愚不可及也。

子曰：老者安之，朋友信之，少者怀之。

子曰：十室之邑，必有忠信如丘者焉，不如丘之好学也。